**Organizácia štátnych skúšok z dôvodu COVID 19-v akademickom roku 2019/2020**

Študenti prichádzajú na štátne skúšky postupne a **nezhromažďujú sa**!

Každý študent má presne určený čas štátnej skúšky (viď. časový harmonogram).

Študent prichádza na štátnu skúšku v **čase určenom študentovi pred ním** - t.j. študent, ktorý má v harmonograme určené poradie ako druhý prichádza na štátne skúšky s prvým študentom na 8.00 hod, tretí študent na hodinu určenú pre druhého študenta v poradí atď.

Študent po štátnej skúške odchádza a **nečaká na vyhodnotenie**.

Po každom študentovi je 15 minút prestávka na dezinfekciu stolov a vyvetranie miestnosti.

Pripomíname priniesť si na štátnu skúšku **index, rúško, rukavice, pero** a dodržať [**Dress code**](ŠTÁTNA%20ZÁVEREČNÁ%20SKÚŠKA.docx)!

**V kontexte uvedeného odporúčame vychádzať pri zabezpečení prevádzky všetkých vysokých škôl v krízovom režime z nasledovných protiepidemických opatrení, ktoré boli zadefinované pre vysoké školy zdravotníckeho zamerania:**

**Ad I/ skúšobná komisia**

* skúšky realizovať v najväčšej miestnosti zariadenia (zasadacia miestnosť a pod.),
* vzdialenosť medzi pracovnými miestami skúšajúcich pedagógov by mala byť minimálne 2 m,
* každý skúšajúci musí byť chránený rúškom,
* používať vlastné písacie potreby,
* obmedziť osobný kontakt, vrátane podávania rúk,
* priebežne sledovať svoj zdravotný stav (telesná teplota, respiračné problémy, kašeľ a pod.)
* vyvarovať sa dotykov tváre a rúšok rukami.

**Ad II/ študenti**

* v rámci skúšok pozývať študentov do miestnosti iba po jednom, resp. v skupinách po dvoch študentoch; pri písomných testoch dodržiavať minimálne 2 metrové odstupy jednotlivých študentov medzi sebou (obsadzovať každú druhú lavicu),
* v prípade  praktických častí skúšok by mali byť zabezpečené dvojmetrové odstupy pre pracovné miesta, určené pre výkon praktickej skúšky; nemali by byť zadávané  skupinové úlohy  pre viac ako dvoch študentov,
* každý študent musí byť chránený rúškom,
* používať vlastné písacie potreby,
* obmedziť osobný kontakt, vrátane podávania rúk,
* vyvarovať sa dotykov tváre a rúšok rukami,
* priebežne sledovať svoj zdravotný stav (telesná teplota, respiračné problémy, kašeľ a pod.).

Pred začatím skúšky je potrebné zmerať  teplotu  členov skúšobnej komisie a študentov. Osoba  s prejavmi akútneho respiračného ochorenia, osoba  s klinickými príznakmi COVID 19, ako aj osoby podliehajúce karanténnym opatreniam, sú z účasti na skúškach  vylúčené, vrátane  pedagógov.

Zdroj: <http://www.uvzsr.sk/>

Celý text. <http://www.uvzsr.sk/index.php?option=com_content&view=article&id=4251:uvz-sr-odborne-odporuanie-pre-prevadzku-vysokych-kol-poas-trvania-epidemie-covid-19&catid=250:koronavirus-2019-ncov&Itemid=153>